RATCH:จ่ายปันผลดีและสม่ำเสมอแนะนำซื้อราคาเป้าหมาย 60 บาท
RATCHแนะนำถือเพื่อรับปันผล โดยให้ราคาพื้นฐาน 60 บาท อิงกับวิธี DCF ที่ใช้สมมติฐาน Long-term Risk-free Rate 3.5%, Equity Risk Premium 8%, Beta 0.68 และ WACC 7.8% ทั้งนี้ใช้กระแสเงินสดจากโรงไฟฟ้า IPP และ SPP ไปจนหมดสัญญารับซื้อไฟฟ้า (PPA) - โรงไฟฟ้าที่ RATCH เป็นเจ้าของ 100% แรกที่จะหมดสัญญาคือ Tri Energy กำลังการผลิต 700 MW หมดสัญญาปี 63
31 พ.ค. 2559

บล.ดีบีเอสฯ ระบุในบทวิเคราะห์วันนี้ (31 พ.ค.) ว่า บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH คาดกำลังการผลิตไฟฟ้าเพิ่มเฉลี่ย 1.8% ต่อปีในอีก 6 ปีข้างหน้า จากปัจจุบันที่ 6,422 MW เป็น 6,816 MW ซึ่งอัตราการเพิ่มขึ้นของกำลังการผลิตจะไม่มากเพราะฐานกำลังการผลิตและสินทรัพย์ที่ใหญ่มากของบริษัท โดยธุรกิจ IPP ยังคงเป็นตัวทำกำไรหลักของบริษัท แต่พลังงานทางเลือกยังเป็นสัดส่วนที่น้อย (ปัจจุบันมีเพียง 69 MW หรือเพียง 1% เท่านั้น โดยหลักเป็นพลังงานลม) ซึ่งพลังงานทางเลือกมีข้อดีคือใช้เงินลงทุนน้อยลงจากเดิมเพราะราคาวัสดุอุปกรณ์และค่าก่อสร้างต่ำลงแต่โอกาสในการขยายกำลังการผลิตก็ค่อนข้างจำกัด 
ส่วนแบ่งกำไรจากบริษัทร่วมแข็งแกร่งขึ้นในปีนี้ โดยในปี 59 มาจากโรงไฟฟ้าหงสา (ถือหุ้น 40%) โดยคาดว่าโรงไฟฟ้านี้จะทำกำไรได้ราว 70 ล้านดอลลาร์/ปี และ RATCH จะรับรู้ส่วนแบ่งกำไรเข้ามาประมาณ 1.5 พันล้านบาทในปี 59
จ่ายปันผลดีและสม่ำเสมอ ประมาณการว่าปี 59-60 บริษัทจะจ่ายปันผล 2.40 และ 2.60 บาท/หุ้น คิดเป็นอัตราการจ่ายปันผล 50% ของกำไรสุทธิ ณ ราคาปัจจุบันที่ 51.25 บาท จะให้อัตราผลตอบแทนจากเงินปันผล 4.7% และ 5.1% ตามลำดับ ฐานะการเงินดี โดยคาดว่าสิ้นปี 59 จะมีสัดส่วนหนี้สินสุทธิต่อทุนต่ำเพียง 0.1 เท่า
แนะนำถือเพื่อรับปันผล โดยให้ราคาพื้นฐาน 60 บาท อิงกับวิธี DCF ที่ใช้สมมติฐาน Long-term Risk-free Rate 3.5%, Equity Risk Premium 8%, Beta 0.68 และ WACC 7.8% ทั้งนี้ใช้กระแสเงินสดจากโรงไฟฟ้า IPP และ SPP ไปจนหมดสัญญารับซื้อไฟฟ้า (PPA) – โรงไฟฟ้าที่ RATCH เป็นเจ้าของ 100% แรกที่จะหมดสัญญาคือ Tri Energy กำลังการผลิต 700 MW หมดสัญญาปี 63